ΜΙΑ ΠΡΩΤΟΤΥΠΗ ΣΕΙΡΑ ΑΝΙΜΕ ΤΟΥ NETFLIX
Εσύ!
Έχεις αρκετή σπίθα για να περπατήσεις.
-Σήκω. -Όχι.
Δεν ανήκω εδώ. Έχει γίνει κάποιο λάθος.
-Λάθος! -Το μόνο λάθος που βλέπω είσαι εσύ.
-Η αρένα σε περιμένει. -Όχι! Κανείς δεν επιστρέφει ποτέ από εκεί.
Δεν ανήκω εδώ. Είμαι πιστό Ντισέπτικον…
Κουνήσου!
Ότο…
Ότομποτ;
Ντισέπτικον;
Φυλακίζουν δικούς τους;
Άνοιξε το κελί.
Άνοιξε το κελί, είπα.
Είστε ελεύθεροι.
Φύγετε. Όλοι σας.
Φύγετε!
Από τον καιρό που μοχθούσα στα ορυχεία,
μέχρι την άνοδό μου από την αρένα
και την επανάστασή μου, πολεμούσα…
Πάντα πολεμούσα για τον Σάιμπερτρον.
Μας οδήγησα στον δρόμο της προόδου.
Και τώρα διερωτώμαι…
"Τι νόημα είχαν όλα;"
Εξαιτίας του Πράιμ,
είμαστε παγιδευμένοι σε έναν πλανήτη που αργοπεθαίνει.
Περιμένουμε άπρακτοι ενώ ο θάνατος σταδιακά μας κυκλώνει.
Και τώρα είμαι αναγκασμένος να κάνω το αδιανόητο.
Ο ανόητος υπερόπτης κατέστρεψε τον εαυτό του,
τα Ότομποτ
και το πιο τραγικό από όλα,
το Όλσπαρκ.
Το πείσμα του μας καταδίκασε όλους.
Εσύ όμως καταλαβαίνεις καλύτερα από οποιονδήποτε άλλον.
Τι είναι;
Άρχοντα Μέγκατρον, ο Σόκγουεϊβ ζητά την παρουσία σου.
Έρχομαι αμέσως.
Με συγχωρείς, Μάγκνους.
Όπως ξέρεις,
το καθήκον δεν περιμένει κανέναν.
Τι θέλεις, Σόκγουεϊβ;
Άρχοντα Μέγκατρον,
η παραγωγικότητα του Τομέα 12 έχει πέσει κάτω από το αποδεκτό επίπεδο.
Όπως και κάθε άλλου τομέα.
Πρέπει να σου το υπενθυμίσω;
Με τον τρέχοντα ρυθμό κατανάλωσης ενέργειας,
υπάρχει κίνδυνος να…
Ναι, το γνωρίζω.
Είναι σοβαρό πρόβλημα.
Προτείνω να απενεργοποιήσουμε τον Τομέα 12
και να ανακυκλώσουμε τους πόρους του για να τροφοδοτήσουμε το Σχέδιο Νέμεσις.
Άλλον έναν τομέα; Κιόλας;
Ο ρυθμός παραγωγής τους δεν είναι ικανοποιητικός πλέον.
Και πιστεύεις ότι ο Τομέας 12 μπορεί να μας φανεί πιο χρήσιμος
αν αξιοποιηθεί για άλλους σκοπούς;
Είναι μια λογική λύση.
Όμως, πρέπει να δράσουμε άμεσα.
Θα σε ενημερώσω μόλις αποφασίσω.
Μέχρι τότε όμως, μην απενεργοποιήσεις τον Τομέα 12.
Όπως επιθυμείς, άρχοντα Μέγκατρον.
Ελίτα,
μπορούμε να μιλήσουμε λίγο;
Δεν ήθελα να σε αμφισβητήσω μπροστά στους άλλους.
Στο στρατόπεδο αιχμαλώτων, όμως…
Είσαι σίγουρη ότι πρέπει να ελευθερώνουμε Ντισέπτικον;
Ούτε εγώ είμαι απόλυτα σίγουρη ποια είναι η σωστή απάντηση.
Όμως, έχω μια καλύτερη ερώτηση.
Γιατί τα Ντισέπτικον φυλακίζουν ακόμη και τους δικούς τους;
Τα Ντισέπτικον ποτέ δεν έδειχναν αλληλεγγύη στους συντρόφους τους.
Αυτό είναι αλήθεια, αλλά κάτι έχει αλλάξει.
Μετά τη μάχη στη Διαστημική Γέφυρα,
άλλαξαν όλα.
Μέχρι και ο Μέγκατρον.
Παλιά, δεν θα επέτρεπε ποτέ κάτι τέτοιο.
Τα Ντισέπτικον τρέφονται από τον πόλεμο.
Ο Μέγκατρον χρειάζεται εχθρούς για να επιβιώσει ως αρχηγός.
Τα Ότομποτ έχουν σχεδόν αφανιστεί.
Τώρα κατατρέχει τους δικούς του ακολούθους.
Αν ο Μέγκατρον φυλακίζει Ντισέπτικον, γιατί να τον εμποδίσουμε;
Το μόνο μας μέλημα θα έπρεπε να είναι τα Ότομποτ.
Είναι πολίτες. Είναι κι αυτά Σαϊμπερτρόνιοι!
Δεν πρέπει να το ξεχάσουμε αυτό.
Δεν εννοώ ότι πρέπει να τα σκοτώσουμε κιόλας.
Απλώς δεν πρέπει να ρισκάρουμε τις σπίθες μας
και τα ελάχιστα εφόδια που έχουμε για να τα σώσουμε.
Κάθε νοήμον πλάσμα έχει δικαίωμα στην ελευθερία.
Υπό άλλες συνθήκες θα συμφωνούσα,
αλλά με κάθε Ντισέπτικον που ελευθερώνουμε,
εξαπολύουμε στο πεδίο της μάχης άλλον έναν εχθρό
που επιδιώκει να μας εξοντώσει.
Πρέπει να τους δείξουμε έναν καλύτερο δρόμο, Τζέτφαϊρ.
Ο πλανήτης αργοπεθαίνει.
Όλος αυτός ο τομέας έχει απενεργοποιηθεί.
Είναι εκατονταπλάσια από εμάς.
Οι πιθανότητες είναι ήδη εναντίον μας.
Θα συνεχίσουμε όμως να ελευθερώνουμε οποιουσδήποτε βρίσκουμε στα στρατόπεδα.
Γιατί είμαστε Ότομποτ.
Αυτό κάνουμε εμείς.
Εξέφρασα τις ανησυχίες μου.
Ελίτα…
μόλις έλαβα πληροφορίες από τον Στίλτζο.
Αν ισχύει αυτό,
έχει διεισδύσει σε ένα από τα μεγαλύτερα στρατόπεδα αιχμαλώτων που έχουμε βρει.
Ο Τζέτφαϊρ δεν έχει άδικο.
Παίρνουμε τεράστιο ρίσκο
κάθε φορά που εισβάλλουμε σε ένα στρατόπεδο.
Αν φυλακιζόταν κανείς μας…
Δεν θα απέμενε κανείς για να μας ελευθερώσει.
Κρόμια, το στρατόπεδο βρίσκεται βαθιά μέσα στο Κέιον.
Προετοιμάσου αναλόγως.
-Ρεντ Αλέρτ… -Θα ετοιμαστώ να φροντίσω επιζώντες.
Άσ' το πάνω μου.
Θάντερκρακερ, περιμένω αναφορά.
Χακάραμε τα απομεινάρια του Στίλτζο
και τους μεταδώσαμε το δόλωμα.
Έξοχα.
Θα είμαστε έτοιμοι όταν έρθουν.
Σύντομα, χάρη σε μένα,
οι επιδρομές των Ότομποτ στα κέντρα κράτησής μας
θα λάβουν γρήγορο τέλος.
Ή μήπως θα έπρεπε να πω
ότι θα λάβουν γρήγορο και βάναυσο τέλος;
Το είδατε κι εσείς;
-Είναι ο… -Μα δεν μπορεί.
Ήρθε για να δει εμάς;
Άρχοντα Μέγκατρον, είσαι εδώ! Δεν μπορούμε να το πιστέψουμε.
Καλώς ήλθες! Μας τιμά τόσο πολύ η παρουσία σου.
Ο τρανός Μέγκατρον είναι εδώ, στον Τομέα 12.
Βρίσκομαι πάντοτε στο πλευρό
όλων των πιστών μου Ντισέπτικον.
Επίτρεψέ μου να σε ξεναγήσω.
Θα σου δείξω τα κατατόπια, άρχοντα Μέγκατρον.
Λίγοι φρουροί για τόσο μεγάλο στρατόπεδο.
Δεν μου αρέσει.
Εγώ δεν θυμάμαι
να είδες ποτέ μια βάση των Ντισέπτικον που να σου άρεσε…
Συγγνώμη.
Συμφωνώ με την Κρόμια. Το στρατόπεδο φαίνεται υπερβολικά ήσυχο.
Ίσως είναι παγίδα.
-Να προχωρήσουμε; -Εσύ τι λες, Κρόμια;
Εσύ παίρνεις τις δύσκολες αποφάσεις.
Εγώ απλώς πυροβολώ όταν διατάζεις να πυροβολήσω.
Εντάξει, τότε. Ρίξε!
Λίγο καιρό μετά τη μάχη της Γέφυρας,
πάψαμε να παράγουμε κανόνια κουάγκμα
και καταβάλαμε όλες μας τις δυνάμεις στην ανακύκλωση πολεμοφοδίων.
Και ποιο είναι το ποσοστό απόδοσης;
Ακόμη βρισκόμαστε στο 22%.
Όταν όμως γίνει περιστροφή στρατευμάτων, θα βελτιώσουμε τη ροή εφοδιασμού
και θα διπλασιάσουμε την παραγωγικότητά μας.
Μέγκατρον,
αν μου επιτρέπεις,
θυμάμαι όταν ήσουν ακόμα πρωταθλητής της αρένας.
Οι μάχες σου με συνάρπαζαν.
Και τότε ακόμη ήξερα ότι εσένα άξιζε να ακολουθήσω.
Ό,τι κι αν γίνει,
μπορείς να στηρίζεσαι σε εμάς, άρχοντα Μέγκατρον.
Μιλάς σαν πραγματικό Ντισέπτικον.
Πες μου, πόσα Ντισέπτικον επανδρώνουν αυτήν την εγκατάσταση;
Είκοσι και…
Πενήντα επτά, κύριε!
-Με συγχωρείς. -Μάλιστα, κύριε.
Μάλιστα, άρχοντα Μέγκατρον.
Έχω μια απορία, άρχοντα Μέγκατρον.
Το σήμα σου δείχνει ότι βρίσκεσαι στον Τομέα 12…
Δεν έχω πάρει ακόμα την απόφασή μου.
Πρέπει να σου το θυμίσω ξανά;
Χρειαζόμαστε τους πόρους του Τομέα 12
για να υλοποιήσουμε εγκαίρως το Σχέδιο Νέμεσις.
Θα έχεις μια απάντηση για τον Τομέα 12
όταν είμαι έτοιμος να σου τη δώσω!
Επίσης, Σόκγουεϊβ, πρέπει να σου θυμίσω
ποιος δίνει τις εντολές εδώ;
Μάλιστα, άρχοντα Μέγκα…
Να συνεχίσουμε την ξενάγησή σας, άρχοντα Μέγκατρον;
Συνέχισε.
Με λίγες αναβαθμίσεις μόνο,
θα γίνουμε ένας από τους κορυφαίους παραγωγούς πολεμοφοδίων των Ντισέπτικον!
Τι υπάρχει εκεί κάτω, σε εκείνο το τμήμα;
Δεν υπάρχουν πολλά για να δεις. Μόνο το αναρρωτήριο.
Δείξε μου.
Μάλιστα, κύριε. Αμέσως.
Από εκεί!
Είσαι εντάξει;
Ναι.
Εσείς;
-Ναι. -Ας πάμε μέσα πριν…
Τι ποσοστό του εργατικού σας δυναμικού
είναι ανάπηρο;
Το 92%.
Οι υπόλοιποι όμως επωμιζόμαστε πρόθυμα τα καθήκοντά τους.
Έχω δει αρκετά.
Ευτυχώς που κάποιος στην ομάδα μας μπορεί να πετά!
-Χαιρόμαστε που τα κατάφερες, Τζέτφαϊρ. -Και λίγα λέει! Δεν έχεις ιδέα.
Ήταν έξυπνο να με στείλεις να παραμονέψω τους Κυνηγούς στον ουρανό.
Είδες, Τζέτφαϊρ; Καμιά φορά βρίσκω καλές ιδέες.
Θα καραδοκούν κι άλλοι μέσα. Ότομποτ, μείνετε σε επαγρύπνηση.
Εγώ είμαι πάντα σε επαγρύπνηση.
Μη σταματάτε.
Πρέπει να φύγουμε πριν εμφανιστούν κι άλλοι φρουροί.
-Γιατί είναι άδεια τόσα κελιά; -Κι εγώ αυτό αναρωτιόμουν.
Λαμβάνω αδύναμο σήμα από Ότομποτ.
Φαίνεται να προέρχεται…
από εδώ.
Δεν έχουμε χρόνο.
-Ρεντ Αλέρτ, ψάξε για μια άλλη διέξοδο. -Έγινε!
Σόκγουεϊβ.
Ναι, άρχοντα Μέγκατρον;
Απενεργοποίησε τον Τομέα 12.
Μάλιστα.
Εδώ είναι.
Τόσο ευγενή…
και προβλέψιμα.
Σε τι στάδιο βρίσκεται το Σχέδιο Νέμεσις;
Η συγκομιδή προχωρά δίχως καθυστέρηση.
Χάρη στις ενισχύσεις από τον Τομέα 12,
το Σχέδιο Νέμεσις θα είναι επιτυχές.
Υπάρχουν στιγμές που φθονώ την παντελή σου έλλειψη συναισθηματισμού.
Η διαγραφή των συναισθημάτων μου
ήταν η πιο λογική απόφαση
για να βελτιωθεί η αποδοτικότητά μου.
Ομοίως, η συγκομιδή μη αποδοτικών Ντισέπτικον
και η μετατροπή των σπιθών τους σε ενέργεια
είναι η πιο λογική λύση για να εξασφαλίσουμε την επιβίωσή μας.
Κάποτε,
αυτή η αρένα υπήρξε σύμβολο του μεγαλείου των Ντισέπτικον.
Τώρα πλέον συμβολίζει την εφευρετικότητα των Ντισέπτικον…
απέναντι στην απειλή του αφανισμού.
Ίσως είναι όπως τα λες.
Άρχοντα Μέγκατρον.
Ο πιο διακεκριμένος σου πολεμιστής επιστρέφει με ένα πολύτιμο έπαθλο.
Ότομποτ;
Η Ελίτα-1…
και τα τελευταία Ότομποτ του Πράιμ που απομένουν ακόμα.
Έστω και για μία φορά, Στάρσκριμ, κατάφερες να με εντυπωσιάσεις.
Μου δημιούργησες πολλά προβλήματα μετά τη μάχη της Διαστημικής Γέφυρας.
Ίσως εσύ θα έπρεπε
να ηγούσουν των Ότομποτ εξαρχής.
Μπορεί να μου ενέπνεες τόσο θαυμασμό που να αποφάσιζα να σε ακολουθήσω.
Δεν θα σε δεχόμασταν ποτέ.
Αντί για αυτό,
περιστοιχίζεσαι από προδότες,
όπως ο θαρραλέος σας αρχηγός που κατέστρεψε τον κόσμο μας.
Ο πόλεμός σου κατέστρεψε τον Σάιμπερτρον.
Πίστευε ό,τι προτιμάς.
Κι εσύ!
Είσαι ένας προδότης που δεν αξίζει καν την αναγνώρισή μου.
Επίτρεψε σε μένα να τον ξεφορτωθώ, άρχοντα Μέγκατρον.
-Όχι. -Μα μπορώ να τον…
Είπα όχι!
Ο Τζέτφαϊρ μπορεί ακόμα να μας φανεί χρήσιμος.
Σόκγουεϊβ, συνέχισε.
Τι είναι αυτό;
Αυτό που πρέπει να γίνει
για να επιβιώσει ο Σάιμπερτρον.
Όχι!
Είμαι πιστός!
Είμαι ένα πιστό Ντισέπτικον!
Κάν' το.
Πώς…
Πώς αντέχεις να το κάνεις αυτό;
Δεν είμαι εγώ ο υπαίτιος!
Αυτή είναι η φρικαλεότητα
που ο ευγενής σας αρχηγός με ανάγκασε να επωμιστώ!
Αυτή είναι η πραγματικότητα που κληροδότησε σ' εμάς ο Πράιμ!
Σκοτώνεις τον ίδιο σου τον λαό…
για ένερτζον;
Το ενδιαφέρον σου για τον λαό μου
είναι περιττό.
Η επόμενη συγκομιδή θα τροφοδοτηθεί
με τις σπίθες τεσσάρων Ότομποτ.
Πάρτε τους.
Ναι, άρχοντα Μέγκατρον.
Τι…
ή μάλλον
ποιον έχουμε εδώ;
Υποτιτλισμός: Νάσος Πρωτόπαπας